text: Чувство за собственост и ред? :: BG-Mamma
  Чувство за собственост и ред?
  10 ян. 2007, 21:05 ч.
  Хайде и аз да си кажа проблема с моята 2 годишна дъщеря.
  То че е присъщо на тази възраст да граби играчки - присъщо е, но при нея май става патология. Поне аз друго дете наоколо не виждам да е толкова пристрастено към вещи и собственост.
  Събирайки се с други деца, почти винаги бързо набелязва желаната цел (играчка) и с боен писък се втурва да я изтръгне от ръцете на собственика. Ако той е плах и пусне - добре, ако не следват писъци, теглене, а в краен случай и хапане.
  Собствените играчки не се дават на абсолютно никой - на площадката винаги зорко следи някой да не и пипа вещите. Понякога дори се случва както се е заиграла да и се стори, че някой е взел нейна играчка. Веднага зарязва всичко и тръгва да си я взима, крещейки, стига до набеденото дете, вижда че се е объркала и играчката не е нейна - врътва се и си заминава успокоена.
  В къщи е същата вещомания: знае кое на кого е и е невъзможно аз да обуя чехлите на баща и или той да седне на "моя" стол Скоро си скъсах ципа на ботушите с които ходя от началото на зимата и виждайки ме с друг чифт - направо изпадна в истерия.
  Все се надявам с времето тези страсти да поутихнат, защото направо ми е мъчно понякога да я гледам събрала един куп играчки (свои и чужди) и седи и ги пази вместо да играе с другите деца
  # 1 10 ян. 2007, 21:10 ч.
  Добре дошла в отбора Търпение и постоянство му е цаката
  # 2 10 ян. 2007, 21:16 ч.
  Ако е цял отбор - добре
  Petrova_, виждам от лентичката ти че чакаш бебе, как мислиш ще го приеме малката? При моята имам усещането, че и ревността е на квадрат - понякога не дава да се прегърнем с баща и - какво остава за друго бебе
  # 3 10 ян. 2007, 21:37 ч.
  ох дано бързо излезе от това си състояние,но май е доста сериозно,
  синът ми няма подобен проблем,поне засега,но е доста неориятно
  Ходи ли на ясла
  # 4 10 ян. 2007, 22:03 ч.
  Не, засега не ходи на ясла. Има два лагера: първите смятат, че в яслата ще се оправи, а вторите, че там агресията ще се засили още повече. Аз май принадлежа към втората група
  # 5 10 ян. 2007, 22:37 ч.
  Чак ме е срам да ти пиша - толкова отдавна беше
  При първите прояви на МОЕ я оставихме да си го прави за известно време, но почнахме постепенно да показваме делба.
  Най-голям ефект имаше при лакомствата - когато някой и донесеше нещо и тя с безмерен кеф посягаше към него, винаги много мило и казвахме, че сме трима и го делим на мама, тати и на нея. Имало е моменти, в които съм мислела, че две-три годишно дете е способно на убийство
  А за социалните контакти те съветвам да я запишеш на ясла - голяма школовка е.
  Тия легенди с агресията са ми малко в повече - та аз съм дадена на ясла на 11 месеца
  # 6 10 ян. 2007, 23:26 ч.
  ще утихнат, ще утихнат
  скоро ще открие по-интересни занимания от това да си брани играчките и да се вманиачава във вещите
  на таня най-щуравата част беше вечер - лягаше си с някакъв невероятен отбор от 15+ неща в леглото (вкл пантофи, ластичета за коса и пластелин напр.) и по някое време среднощ се правеше инвентаризация
  а липсваше нещо и следваше ставане и търсене докато се намери
  направо не вярвах, че това чудо си има край, но истината е че за около месец отшумя
  оставя я да си вещоманства, в края на краищата собствените си играчки не е длъжна да ги дава на никой, въпрос на време е да премине
  # 7 11 ян. 2007, 08:11 ч.
  А защо й позволявате да взима чужди играчки, без разрешението на собствениците?
  # 8 11 ян. 2007, 08:32 ч.
  T o n i , когато е на чужд гръб (в случая твоя) ми е дори забавно да го чета
  Цитат на: Как`Сийка в чт, 11 яну 2007, 08:11
  Нали това точно е проблема. За да не вземе чужда играчка вариантите са 3:
  - Да не се вижда изобщо с деца;
  - Да седи вързана в количката и само да гледа как децата около нея играят;
  - Да изтръгвам с груба сила чуждата играчка, секунди след като тя я е взела.
  Ако не ми пукаше и не съм опитвала с безкрайно много обяснения, молби, филмчета за деца, които си делят играчките и т.н. нямаше да пускам тема.
  # 9 11 ян. 2007, 09:06 ч.
  Пробвай да я научиш, че може да вземе чужда играчка, само след като е помолила за това и само, ако предложи в замяна някоя своя. Т.е. да си ги разменят. Не е малко детето, ще схване. Стига ти да си достатъчно твърда и упорита.
  # 10 11 ян. 2007, 09:26 ч.
  Цитат на: Как`Сийка в чт, 11 яну 2007, 09:06
  Съгласна съм с горното. Правете бартери! Пък и в края на краищата човек трябва да знае кое си е негово и кое е чуждо. Просто при децата няма лицемерие и се реагира спонтанно и незабавно, понякога грубо...а силата на реакцията зависи от темперамента на детето...
  # 11 11 ян. 2007, 10:27 ч.
  Тази сутрин гледа телетъбисите. В една от сценките всички се редуват да танцуват с една балетна поличка. И моето дете се разгневи, че единият герой я дава на другия...а не на нея, желаеща да я вземе от ТВ-то
  Почнах да я галя и да и обяснявам, че те всички се редуват да и играят с нея, че така по-весело се играе...добре че сценката отнмина
  Ами ще продължавам да пробвам, да се опитвам да я уча...но ако някой има още конкретни предложения от личен опит, приемам с удоволствие
  # 12 11 ян. 2007, 10:59 ч.
  И на мен ми е много познато това поведение с тази разлика, че дъщеря ми никога не е взимала чужди играчки. Знае, че чужди неща не се пипат без разрешение! А иначе винаги си е била такава вещоманка и не вярвам да се промени някога - характер.
  Честно казано аз нямам нищо против това и поведение. И винаги съм я защитавала, когато не си дава нещата. Всъщност ако я помолиш да даде на някого кофичка и лопатка, защото няма тя след кратко колебание избира едни и ги подава, но види ли, че някой и докосва нещата без разрешение си ги отнема с боен вик.
  Пантофи, шалове и др. неща също следи да се носят от притежателя, или проверява дали имаш разрешение за ползване.
  Нощната инвентаризация също е в действие най-редовно.
  Ходи на ясла - носим си пантофите и раничката всеки ден, защото не иска да стоят в яслите, стриктно следи да не си забрави нещо, ако стане се връщаме да го вземем. Знае че там играчките са общи и не се противи, но е абсурд да вземе някой играчка от ръцете и.
  M_I_A , не мисля че яслата ще повлияе зле, напротив там ще се научи, че трябва да се съобразява с другите. Опитай да и втълпиш, че чужди неща не се взимат без разрешение и ако иска да види някоя играчка трябва да помоли. Спирай я като се засили, отидете заедно и помолете детето да ви я даде. Не и разрешавай да граби! От време на време я пробвай да даде своя играчка на друго дете - приятелче, роднина(моята и до сега дава само на приятелчета).
  # 13 11 ян. 2007, 11:50 ч.
  Ох, леле, това ли ме чака
  Направо не знам как ще постигна добро възпитание на дъщеря ми. Изглежда ми мисия невъзможна, при положение, че моето овне от сега проявява характер
  # 14 11 ян. 2007, 11:54 ч.
  Мисля, че яслата ще й повлияе добре и колкото по-рано опиташ, толкова по-рано ще се ограничи проблема на детенцето ти.
  Опитай и да се консултираш с квалифициран психолог ето тук - consult@speednetbg.net , или пък някъде другаде, по твой избор.